23.2.2023
EL
Επίσημη Εφημερίδα της Ευρωπαϊκής Ένωσης
L 58/1471 ΕΠΙΤΡΟΠΉ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 07 — ΕΠΕΝΔΥΣΗ ΣΤΟ ΑΝΘΡΩΠΙΝΟ ΔΥΝΑΜΙΚΟ, ΣΤΗΝ ΚΟΙΝΩΝΙΚΗ ΣΥΝΟΧΗ ΚΑΙ ΣΤΙΣ ΑΞΙΕΣ (συνέχεια) PP 07 22
(συνέχεια)
PP 07 22 05
(συνέχεια) — παροχή στοχευμένης και εξατομικευμένης στήριξης σε ανεξάρτητα τοπικά, περιφερειακά και κοινοτικά μέσα ενημέρωσης σε περιοχές που είναι ήδη ή πρόκειται να γίνουν «έρημοι ειδήσεων».
Η στήριξη θα πρέπει να επικεντρώνεται ή να περιλαμβάνει την υιοθέτηση νέων τεχνολογιών, όπως η τεχνητή νοημοσύνη, τα δεδομένα και παρόμοιες τεχνολογίες από τα τοπικά, περιφερειακά και κοινοτικά μέσα ενημέρωσης, για τις οποίες ο τομέας εξακολουθεί να μην είναι πλήρως εξοπλισμένος.
PP 07 23
2023
PP 07 23 01
Δοκιμαστικό σχέδιο — Πολιτοκεντρική ευρωπαϊκή πύλη τηλεοπτικών και βιντεοσκοπημένων ειδήσεων για μετάδοση ροής, αναζήτηση και μετάφραση ευρωπαϊκών τηλεοπτικών ειδήσεων και ειδήσεων σε βίντεο καθώς και πολιτικών ντοκιμαντέρ που παράγονται ή μεταδίδονται από διαπιστευμένα δημόσια και ιδιωτικά μέσα ενημέρωσης στα κράτη μέλη της ΕΕ Αριθμητικά δεδομένα (Διαχωριζόμενες πιστώσεις) Πιστώσεις 2023 Αναλήψεις υποχρεώσεων
2 500 000
Πιστώσεις 2022
Πληρωμές
Αναλήψεις υποχρεώσεων
Εκτέλεση 2021 Πληρωμές
Αναλήψεις υποχρεώσεων
Πληρωμές
625 000
Παρατηρήσεις Μια λειτουργική δημόσια σφαίρα είναι απαραίτητη για κάθε δημοκρατία.
Επί του παρόντος, ωστόσο, ορισμένες ισχυρές εταιρείες με έδρα εκτός Ευρώπης κυριαρχούν στην ψηφιακή δημόσια σφαίρα στην Ευρώπη.
Το δοκιμαστικό σχέδιο «Πολιτοκεντρική ευρωπαϊκή πύλη τηλεοπτικών και βιντεοσκοπημένων ειδήσεων» έχει ως στόχο να συμβάλει σε μια λειτουργική δημόσια σφαίρα, η οποία θα δίνει τα απαραίτητα εφόδια στους πολίτες, με μια πανευρωπαϊκά προσβάσιμη πλατφόρμα βίντεο συνεχούς ροής και ένα ενιαίο σημείο πρόσβασης για υψηλής ποιότητας ειδήσεις και ντοκιμαντέρ — κάτι που είναι σύμφωνο με τις ευρωπαϊκές αξίες και αναγκαίο προκειμένου οι πολίτες να συμμετέχουν στην ευρωπαϊκή δημοκρατία, σε διασυνοριακό επίπεδο και στο δικό τους κράτος μέλος.
Για τον σκοπό αυτό, θα δημιουργηθεί μια ενιαία πλατφόρμα συνεχούς ροής για τηλεοπτικό και βιντεοσκοπημένο ειδησεογραφικό περιεχόμενο, άμεσα προσβάσιμο στο ευρωπαϊκό κοινό και στους πολίτες, η οποία θα τους επιτρέπει να αναζητούν όλο το περιεχόμενο που παρέχεται από δημόσια και ιδιωτικά καταχωρισμένα μέσα ενημέρωσης στα κράτη μέλη, και θα παρέχει μεταφρασμένους υπότιτλους σε όλες τις γλώσσες της Ένωσης για τις εν λόγω ειδήσεις και ντοκιμαντέρ.
Η πολιτοκεντρική πύλη τηλεοπτικών και βιντεοσκοπημένων ειδήσεων δεν θα είναι τηλεοπτικός σταθμός, αλλά ουδέτερη πλατφόρμα κατά τη θεμελιώδη έννοια της λέξης.
Κατά συνέπεια, δεν θα παρέχει συντακτικές υπηρεσίες και θα προσανατολίζεται αποκλειστικά στις υποδομές και την τεχνολογία, καθώς το περιεχόμενο που θα μεταδίδεται στην πύλη θα παρέχεται από τα πλούσια και ποικίλα ειδησεογραφικά προγράμματα και ντοκιμαντέρ που παράγουν τα ίδια τα πολυάριθμα καταχωρισμένα μέσα ενημέρωσης στα κράτη μέλη.
Για τον σκοπό αυτό, θα επιδιώξει τη δημιουργία μιας τεχνολογικής συμμαχίας και μιας συμμαχίας περιεχομένου μεταξύ των ενδιαφερόμενων φορέων των μέσων ενημέρωσης στα κράτη μέλη.
Ενώ υπάρχουν ορισμένες δράσεις της Ένωσης που αποσκοπούν στην ενίσχυση των συντακτικών ικανοτήτων και της δημιουργίας περιεχομένου, το παρόν δοκιμαστικό σχέδιο επιδιώκει να αντιμετωπίσει μια άλλη πτυχή.
Η πύλη θα απευθύνεται στους πολίτες και θα είναι ουδέτερη, υπό την έννοια ότι δεν θα λαμβάνει καμία συντακτική απόφαση σχετικά με το περιεχόμενο που παρέχεται από τα δημόσια και ιδιωτικά διαπιστευμένα μέσα ενημέρωσης των κρατών μελών.
Το περιεχόμενο των χρηστών και των ανεξάρτητων παραγωγών θα είναι εξαρχής διαθέσιμο στην πλατφόρμα, εφόσον έχει μεταδοθεί προηγουμένως από δημόσια ή ιδιωτικά διαπιστευμένα μέσα ενημέρωσης στην Ένωση.
Σε δεύτερο στάδιο, θα πρέπει να σχεδιαστούν και να δοκιμαστούν διαδικασίες και κανόνες που θα επιτρέπουν σε ανεξάρτητους δημιουργούς και σε χρήστες που παράγουν περιεχόμενο να προσθέτουν άμεσα περιεχόμενο στην πύλη, διατηρώντας παράλληλα την αρχή ότι η πύλη δεν διενεργεί συντακτικό έλεγχο.
Η αρχή αυτή είναι καίριας σημασίας για τη διασφάλιση της ποιότητας, της αξιοπιστίας και της ανεξαρτησίας της πύλης, καθώς και της ουδετερότητας.
Διαπιστευμένο περιεχόμενο θα αποκλείεται από τις μεταδόσεις μέσω της πύλης μόνον εάν δεν συμμορφώνεται με τις αρχές που σχετίζονται με τις αξίες της Ένωσης, και θα τεθούν σε εφαρμογή οι αναγκαίοι μηχανισμοί για τη διασφάλιση της ανεξαρτησίας του περιεχομένου.